04/07/2019 | Administración LocalMunicipal
Narón
Secretaría
Designación de cargos públicos con dedicación exclusiva

O Concello Pleno de Narón, en sesión celebrada en data 27 de xuño de 2019, acordou aprobar a designación de cargos públicos con dedicación exclusiva ou parcial, ademáis da propia alcaldía-presidencia, así como a fixación das indemnizacións, asistencias e dietas dos referidos cargos, determinada na base 45 das que rexen o orzamento de 2019: PRIMEIRO: Aprobar a designación das seguintes concellerías delegadas con dedicación exclusiva, ademais da propia Alcaldía-: SEGUNDO: Aprobar a designación das seguintes concellerías delegadas con dedicación parcial: TERCEIRO.- Aprobar a fixación das indemnizacións, asistencias e dietas de acordo co sinalado nas letras “C” e “D” da base de execución nº 45 do orzamento municipal de 2019, de acordo co seguinte teor literal: O artigo 75 da Lei 7/1985 establece o réxime das indemnizacións e asistencias nos seus apartados terceiro, cuarto e quinto. De acordo con esta normativa só os membros da Corporación que non teñan dedicación exclusiva nin dedicación parcial percibirán asistencias pola concorrencia efectiva ás sesións dos órganos colexiados da Corporación de que formen parte, na contía sinalada polo pleno da mesma. O número máximo de sesións do Concello Pleno retribuíbles por ano será de 15. Os membros do Padroado de Cultura que non sexan membros da Corporación Municipal, terán dereito pola asistencia a cada unha das xuntanzas de dito Padroado a un importe bruto de 100 €. Os membros das corporacións locais percibirán indemnizacións polos gastos efectivos ocasionados no exercicio do seu cargo conforme ao establecido no apartado 5 do artigo 13 Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, e o Real Decreto 462/2002, do 24 de maio, sobre indemnizacións por razón do servizo. O Real Decreto 462/2002, do 24 de maio, no seu art.9 establece: 1.º.–“Dieta” é a cantidade que se devenga diariamente para satisfacer os gastos que orixina a estancia fóra da residencia oficial, entre os que se establece os gastos de manutención correspondentes á comida e a cea e gastos de aloxamento, almorzo e teléfono.2.º.–“Indemnización de residencia eventual” é a cantidade que se deveña diariamente para satisfacer os gastos que orixina a estancia fóra da residencia oficial.3.º.–“Gastos de viaxe” e a cantidade que se aboa pola utilización de calquera medio de transporte por razón de servizo. Dietas de cargos electos do Concello de Narón.–Aos efectos de aplicación ós cargos electos do Concello de Narón dos importes determinados no RD 462/2002, se terán en conta aqueles que se refiran ao grupo 1 do citado RD: Para os gastos de viaxe pola utilización de vehículo particular, é necesario acreditar a adecuación do recorrido ao itinerario previsto ou normal, con detalle do quilometraxe (ida e volta), liquidándose o seu importe conforme ao prezo disposto polo citado RD 462/2002, do 24 de maio, máis aqueles outros gastos (aparcamentos, garaxe, autoestradas, etc.), previa xustificación documental. A Resolución de 2 de xaneiro de 2008 da Secretaría de Facenda e Orzamentos (BOE núm.3, do 3 de xaneiro de 2008) establece que “en caso de utilización de vehículo particular, se aplicarán os importes de 0,19 €/km. para automóbiles”. Se deberán presentar expediente de dietas e desprazamentos xunto cos xustificantes e facturas varias (peaxes, aparcamentos, …). No suposto de usar transporte colectivo: Indemnizarase polo importe do billete ou pasaxe utilizado, dentro das tarifas correspondentes á clase do grupo 1 do anexo I do RD 462/2002 e que se, sinalan a continuación: a) Avión: clase turista ou clase de contía inferior á prevista para aquela. b) Trens de alta velocidade e velocidade alta: clase preferente. c) Trens nocturnos: cama preferente. d) Trens convencionais e outros medios de transporte: clase primeira ou preferente. Non obstante o disposto no parágrafo anterior, en casos de urxencia cando non houbera billete ou pasaxe da clase que corresponda, ou por motivos de representación ou duración das viaxes, a autoridade que ordene a comisión poderá autorizar unha clase superior. Os grupos políticos municipais percibirán as axudas seguintes: a) Cando se celebren varias sesións dun mesmo órgano colexiado o mesmo día, o asistente só percibirá a retribución por unha. b) O pago por asistencias require certificación de asistencias expedida pola Secretaria xeral municipal. c) Cando un edil sexa nomeado ou cesado concelleiro con dedicación exclusiva ou parcial con efectos distintos do día primeiro dun mes, percibirá a retribución por dedicación correspondente aos días efectivos da mesma e ás asistencias a órganos colexiados que correspondan aos días nos que a dedicación non resulte efectiva. d) Cando un concelleiro con dedicación parcial ou exclusiva asista a un órgano colexiado en substitución doutro concelleiro, non xerará dereito ningún de asistencia. e) Cando un concelleiro con dedicación exclusiva ou parcial substitúa ao alcalde, percibirá as retribucións diarias que lle correspondan por esta substitución, pois neste caso enténdese que o edil exerce as súas funcións como alcalde e non como concelleiro. f) Cando un concelleiro sen dedicación exclusiva ou parcial asuma por substitución do alcalde a presidencia da Xunta de Portavoces, cobrará as retribucións por asistencia como calquera outro membro da mesma. g) A substitución por concelleiro sen dedicación da alcaldía ou concelleiro con dedicación exclusiva ou parcial xerará as retribucións que lle correspondan por asistencia. h) A Alcaldía e concelleiros con dedicación exclusiva ou parcial percibirán as indemnizacións por celebración de matrimonios civís, dado que non se trata de asistencia a órgano colexiado”. i) Facúltase amplamente ao alcalde-presidente para aclaración e interpretación destas asignacións. CUARTO.- Publicar o presente acordo no BOP da Coruña e no taboleiro de anuncios municipal. Narón, 28 de xuño de 2019 A ALCALDESA Marián Ferreiro Díaz